Însîyatîfê Ocalanî rê Azadîye yê Mîyanneteweyî bi wesîleya rojbîyayîşê Ocalanî eşkerayîyêk daye û semedê xurtkerdişê mucadeleyî veng da.
Însîyatîfî vist vîrî ke semedê wedarnayîşê tecrîdê serê Rayberê Şarê Kurdî Abdullah Ocalanî  7 hezar ra zafêr kesî grevê vêşanîye de yê û  wina dewam kerd:  ''Rojbîyayîşê merdiman tena roja ke dayîka înan ê ardî dinya a roje nêya, cuya de merdim mecbûr maneno ke xo newe ra, newe ra biafirno.'' Gabriel Garcia Marquez Rojanê Kolera de Eşq. Abdullah Ocalan vano ke o  roja verêne fîzîkî ameyo dinya, bi ronayîşê PKK’yî raya dîyine  û bi paradîgmaya medenîyetê demokratîkî zî raya hîrêyine ameyo dinya. No newe ra bîyayîş semedê Kurdan zî  xeylî hetan ra newe ra bîyayîş o.
Ocalano ke 20 serrî yo zîndan de binê tecrîdê giranî de yeno tepiştine bi fîkranê xo cayê ma de yo. Kitabê ke zîndan de nuştî çar perçeyê dinya de bi ziwananê cîya-cîyayan yenê wendene. Kitabê ci Ewropa ra heta Rojakewtena Mîyanêne, Koreya Başûre ra heta Arjantîn, Hîndîstan, Amerîka, Amerîkaya Başûre  û Îranî vila bîyî.
Ocalan gama ke rojbîyayîşê xo yê 50. de ame remnayêne û hepskerdene xora rewna bibê sîmgeyê newe ra bîyayîşê Kurdan û Mucadeleyê Azadîye yê Kurdan. Ewro rojbîyayîşê xo yê 70. de semedê şaranê Rojakewtena Mîyanêne, semedê cinîyan û şaranê bindestan bîyo sembolê azadîye û mucadeleyê qederê xo tayînkerdişî.
Ma vanê rojbîyayîşê to pîroz bo Abdullah Ocalan! Û wazenê ke her kes ma ya pîya rojbîyayîşê ey pîroz biko. Ma veng danê ke her kes wa paşt bido xoverdayoxanê grevê vêşanîye yê ke semedê wedarnayîşê tecrîdê serê Ocalanî xover danê.‘‘
Îmzakarê Însîyatîfê Mîyanneteweyî:
Mairead Corrigan-Maguire (Xelata Aşitî ya Nobelî, Îrlanda), Dario Fo (Xelata Edebîyatî ya Nobelî, Îtalya), Adolfo Perez Esquivel (Xelata Aşitî ya Nobelî, Arjantîn), José Ramos-Horta (Xelata Aşitî ya Nobelî, Tîmoro Rojakewtene), José Saramago (Xelata Edebîyatî ya Nobelî, Portekîz), Danielle Mitterrand (Waqfê Azadîye yê Fransa,Fransa), Ramsey Clark ( Serdozgero verên, DYA), Uri Avnery (Gush Shalom, Israil), Noam Chomsky (Nuştox, MIT, DYA), Alain Lipietz (MEP, Fransa), Pedro Marset Campos (MEP, îspanya), Lord Eric Avebury ( Kameraya Lordan, BK), Harry Cohen (Parlamenterê Partîya Kedkaran, BK), Cynog Dafis (Plaid Cymru Parlamenter, Galler, BK), Lord Raymond Hylton (Kamareya Lordan, BK), Lord John Nicholas Rea (Kameraya Lordan, BK), Walid Jumblatt ( Rayberê Partîya Sosyalîste, Lubnan), Rudi Vis (Parlamenterê Partîya Kedkaran, BK), Paul Flynn (Parlamenterê Partîya Kedkaran, BK), Máiréad Keane (Sinn Fein,Îrlandaya Vakure), Domenico Gallo (Senatoro verên, Îtalya), Livio Pepino (Magistratura Democratica, Îtalya), Xabier Arzalluz (Serekê PNV‘î, Îspanya), Tony Benn (Parlamenterê Partîya Kedkaran, BK), Alain Calles (Serekê MRAP’yî, Fransa), Gianna Nannini (Nuştox, Îtalya), Geraldine Chaplin (Kaykerdox, Îspanya), David MacDowall (Nuştox, BK), Dietrich Kittner (Hunermend, Almanya), Alice Walker (Nuştox, DYA), Franca Rame (Nuştox û Kaykerdox, Îtalya), Chris Kutschera (Nuştox, Fransa), Prof. Dr. Jean Ziegler (Parlamenter û Nuştox, Swîsre ), Prof. Dr. Angela Davis (Unîversîteya Kalîfornîya, Santa Cruz, DYA), Prof. Dr. Norman Paech ( Hûquqê Mîyanneteweyî, Almanya), Prof. Dr. Werner Ruf (Hûquqê Mîyanneteweyî, Almanya), Prof. Dr. Gerhard Stuby (Hûquqê Mîyanneteweyî, Almanya), Hans Branscheidt ( Doktorê Mîyanneteweyî, Almanya)
